钦定古今图书集成/明伦汇编/官常典/第355卷 > 成文
## 钦定古今图书集成/明伦汇编/官常典/第355卷 > 成文

按《明外史张文明传》：“成文，大同山阴人。弘治十五年
进士。由知县擢御史。正德中，阿尔秃厮、亦不剌与小
王子战败，引所部驻甘肃塞外，时入寇，掠陷堡砦五
十三。巡抚张翼、镇守太监朱彬等反冒奏首功一千
九百馀，以捷奏者十一。文出巡按，尽发其奸。翼等贿
中人倾文。会文劾佥事赵应龙，应龙亦讦文细事，遂”
逮文，斥为民。嘉靖中，文累官右副都御史，巡抚辽东。
告归卒。